LIETUVOS RESPUBLIKOS APLINKOS MINISTRO

Į S A K Y M A S

**DĖL APLINKOS MINISTRO 2005 M. GRUODŽIO 21 D. ĮSAKYMO Nr. D1-633 „DĖL PAVIRŠINIŲ VANDENS TELKINIŲ, KURIUOSE GALI GYVENTI IR VEISTIS GĖLAVANDENĖS ŽUVYS, APSAUGOS REIKALAVIMŲ APRAŠO PATVIRTINIMO“ PAKEITIMO**

2011 m. vasario 18 d. Nr. D1-144

Vilnius

Pakeičiu Lietuvos Respublikos aplinkos ministro 2005 m. gruodžio 21 d. įsakymą Nr. D1-633 „Dėl Paviršinių vandens telkinių, kuriuose gali gyventi ir veistis gėlavandenės žuvys, apsaugos reikalavimų aprašo patvirtinimo“ (Žin., 2006, Nr. [5-159](https://www.e-tar.lt/portal/lt/legalAct/TAR.AE00F974917D)):

1. Išdėstau įsakymo preambulę taip:

„Vadovaudamasis Lietuvos Respublikos aplinkos apsaugos įstatymo (Žin., 1992, Nr. [5-75](https://www.e-tar.lt/portal/lt/legalAct/TAR.E2780B68DE62); 2004, Nr. [60-2121](https://www.e-tar.lt/portal/lt/legalAct/TAR.84CF9F27446F); 2005, Nr. [47-1558](https://www.e-tar.lt/portal/lt/legalAct/TAR.247DAE8A3F57); 2010, Nr. [54-2646](https://www.e-tar.lt/portal/lt/legalAct/TAR.4F29E5CD3B53)) 6 straipsnio 5 dalies 4 punktu, Lietuvos Respublikos aplinkos monitoringo įstatymo (Žin., 1997, Nr. [112-2824](https://www.e-tar.lt/portal/lt/legalAct/TAR.1A98CE535B1C); 2006, Nr. 57-2025) 7 straipsnio 4 dalimi, Valstybinio aplinkos monitoringo nuostatų, patvirtintų Lietuvos Respublikos aplinkos ministro 2002 m. balandžio 8 d. Nr. 160 (Žin., 2002, Nr. [40-1514](https://www.e-tar.lt/portal/lt/legalAct/TAR.AFF9C2E3E42D); 2007, Nr. [4-179](https://www.e-tar.lt/portal/lt/legalAct/TAR.2DA8957AB827)) 13, 14 ir 15 punktais ir įgyvendindamas 2006 m. rugsėjo 6 d. Europos Parlamento ir Tarybos direktyvą 2006/44/EB dėl gėlojo vandens, kuriam reikalinga apsauga arba kurį reikia gerinti, kad jame galėtų gyventi žuvys, kokybės (OL 2006 L 264, p. 20) su paskutiniais pakeitimais, padarytais 2008 m. spalio 22 d. Europos Parlamento ir Tarybos reglamentu (EB) Nr. 1137/2008 (OL 2008 L 311, p. 1):“.

2. Nurodytuoju įsakymu patvirtintame Paviršinių vandens telkinių, kuriuose gali gyventi ir veistis gėlavandenės žuvys, apsaugos reikalavimų apraše:

2.1. papildau šiuo 5.5 punktu:

„5.5. **vandens kokybės rodiklio ribinė vertė** – didžiausioji arba mažiausioji leidžiamoji vandens kokybės rodiklio vertė per tam tikrą laikotarpį.“;

2.2. išbraukiu 9.1 punkte žodį „temperatūros“;

2.3. papildau šiuo 9.5 punktu:

„9.5. 98 procentai per metus išmatuotų temperatūros verčių neviršija Ribinių verčių.“;

2.4. išdėstau priedo 1 eilutės skiltyje „Ribinė vertė“ pastabą taip:

„\*10 °C temperatūros apribojimas taikomas tik tuo laikotarpiu, kai neršia Aprašo 5.2 ir 5.3 punktuose nurodytų rūšių žuvys, taip pat vėgėlės (*Lota lota*) ir stintos (*Osmerus eperlanus*), ir tik tiems vandenims, kuriuose gali gyventi minėtų rūšių žuvys.“

Aplinkos ministras Gediminas Kazlauskas